اس آیت کے نزول کے بعد آپﷺ کو بڑی تسکین ہوئی ، یہاں سے یہ مختصر قافلہ یثرب کی جانب روانہ ہوا ، اثنائے راہ میں بنی اسلم کا سردار بریدہ بن خصیب اسلمی ملا جس کے ساتھ ستر ( 7 0 ) آدمی تھے ، قریش نے آنحضرت ﷺ کی گرفتاری پر ایک سو اونٹ کے انعام کا اعلان کیا تھا اور بریدہ اسی انعام کے لالچ میں آنحضرتﷺ کی تلاش میں نکلا تھا ، جب آنحضرت ﷺکا سامنا ہوا تو حضورﷺ سے شرفِ ہمکلامی کا موقع ملا ، وہ قبیلہ بنی اسلم کے خاندان سہم سے تعلق رکھتا تھا ، حضورﷺ نے فرمایا : اے جوان تجھے اسلام سے بڑا سہم ( حصّہ ) مل گیا ، حضور ﷺ کے اس کلام سے بریدہ بہت متاثرہوا اور ستر ( 70 ) ساتھیوں سمیت مسلمان ہوگیااور آپ ﷺ کے ساتھ شریک سفر ہو گیا ، جب یہ قافلہ قبا کے قریب پہنچا تو بریدہ نے حضور ﷺ سے عرض کیا :
Entity: اسلام — Type: /religion